**ΑΝΑΚΟΙΝΩΣΗ**

Η σφοδρότητα και η ταχύτητα με την οποία επεκτείνεται η προσβολή στις καλλιέργειες ηλίανθου , μηδικής και στις λοιπές παρακείμενες καλλιέργειες στις αγροτικές περιοχές Πέπλου , Θυμαριάς , Τυχερού , Φυλακτού, Λαγηνών, Λυκόφως, κ.α. σε συνδυασμό με τον περιορισμένο αριθμό διαθέσιμων ψεκαστικών μέσων, οδηγεί προκειμένου να προστατευθεί η παραγωγή, στην αναγκαιότητα διενέργειας ψεκασμών, με κατάλληλα εντομοκτόνα σκευάσματα εγκεκριμένα για φυλλοφάγες κάμπιες λεπιδοπτέρων στις κατά περίπτωση προσβεβλημένες καλλιέργειες καθόλη τη διάρκεια της ημέρας.

Ως εκ τούτου συστήνεται στους μελισσοκόμους να απομακρύνουν προσωρινά τα μελίσσια τους από τις περιοχές όπου εμφανίζονται εκτεταμένες προσβολές προκειμένου να αποφευχθούν προβλήματα στις μέλισσες από τους εντομοκτόνους ψεκασμούς.

Συστήνεται στους παραγωγούς επίσης να ενημερώνουν τους μελισσοκόμους αλλά και την ΔΑΟΚ για το είδος των χρησιμοποιούμενων φαρμάκων προκειμένου να υπάρχει η γνώση της υπολειμματικής δράσης αυτών.

Οι παραγωγοί μπορούν να ενημερώνονται από  την ΔΑΟΚ ΕΒΡΟΥ και το αρμόδιο Τμήμα Ποιοτικού και Φυτοϋγειονομικού Ελέγχου , καθώς και για οποιαδήποτε περαιτέρω διευκρίνηση και πληροφορία στα παρακάτω τηλέφωνα : 2551357151 , 122 , 121 , 163 , 165 , 167 , 168 και 172.

 **ΑΠΟ ΤΗΝ ΔΑΟΚ ΕΒΡΟΥ**